CELEX: 32007R0970
Language: el
Date: 2007-08-17 00:00:00
Title: Κανονισμός (ΕΚ) αριθ. 970/2007 της Επιτροπής, της 17ης Αυγούστου 2007 , για την τροποποίηση του κανονισμού (ΕΚ) αριθ. 1184/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν

18.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 215/16
            
         
      ΚΑΝΟΝΙΣΜΌΣ (ΕΚ) αριθ. 970/2007 ΤΗΣ ΕΠΙΤΡΟΠΉΣ
   
   της 17ης Αυγούστου 2007
   για την τροποποίηση του κανονισμού (ΕΚ) αριθ. 1184/2005 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 1184/2005 του Συμβουλίου, της 18ης Ιουλίου 2005, για την επιβολή συγκεκριμένων περιοριστικών μέτρων κατά ορισμένων προσώπων που εμποδίζουν την ειρηνευτική διαδικασία και παραβιάζουν το διεθνές δίκαιο στο πλαίσιο της σύγκρουσης στην περιοχή του Νταρφούρ στο Σουδάν (1), και ιδίως το άρθρο 9 παράγραφος 1 στοιχείο α),
   Εκτιμώντας τα ακόλουθα:
   
               (1)
            
            
               Το παράρτημα I του κανονισμού (ΕΚ) αριθ. 1184/2005 περιλαμβάνει κατάλογο των φυσικών και νομικών προσώπων, των οντοτήτων και των οργανισμών που αφορά η δέσμευση κεφαλαίων και οικονομικών πόρων δυνάμει του εν λόγω κανονισμού.
            
         
               (2)
            
            
               Στις 7 Αυγούστου 2007, η επιτροπή κυρώσεων του Συμβουλίου Ασφαλείας των Ηνωμένων Εθνών τροποποίησε τον κατάλογο των φυσικών και νομικών προσώπων, των οντοτήτων και των οργανισμών που αφορά η δέσμευση κεφαλαίων και οικονομικών πόρων. Κατά συνέπεια, το παράρτημα I πρέπει να τροποποιηθεί ανάλογα,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα I του κανονισμού (ΕΚ) αριθ. 1184/2005 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Αυγούστου 2007.
      
         
            Για την Επιτροπή
         
         Eneko LANDÁBURU
         
         
            Γενικός Διευθυντής Εξωτερικών Σχέσεων
         
      
   
   
      (1)  ΕΕ L 193 της 23.7.2005, σ. 9. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      ΠΑΡΑΡΤΗΜΑ
      Το παράρτημα Ι του κανονισμού (ΕΚ) αριθ. 1184/2005 του Συμβουλίου τροποποιείται ως εξής:
      
                  1)
               
               
                  Η καταχώρηση «Gaffar Mohamed ELHASSAN. Τίτλος: Υποστράτηγος. Άλλες πληροφορίες: Διοικητής της Δυτικής Στρατιωτικής Περιφέρειας για τη Σουδανική Αεροπορία» αντικαθίσταται από την εξής καταχώρηση:
                  «Gaffar Mohammed Elhassan (ψευδώνυμο: Gaffar Mohmed Elhassan). Τίτλος: Υποστράτηγος. Αξίωμα: Διοικητής της Δυτικής Στρατιωτικής Περιφέρειας για τη Σουδανική Αεροπορία. Ημερομηνία γέννησης: 24.6.1953.»
               
            
                  2)
               
               
                  Η καταχώρηση «Gabril Abdul Kareem BADRI. Άλλες πληροφορίες: Επιχειρησιακός Διοικητής του Εθνικού Κινήματος Μεταρρύθμισης και Ανάπτυξης» αντικαθίσταται από την εξής καταχώρηση:
                  «Gabril Abdul Kareem Badri (ψευδώνυμο: Gibril Abdul Kareem Barey). Τίτλος: Στρατηγός. Αξίωμα: Επιχειρησιακός Διοικητής του Εθνικού Κινήματος Μεταρρύθμισης και Ανάπτυξης.»